CELEX: 32016D0265
Language: lv
Date: 2016-02-25 00:00:00
Title: Komisijas Īstenošanas lēmums (ES) 2016/265 (2016. gada 25. februāris) par MELCO motorģeneratora apstiprināšanu par inovatīvu tehnoloģiju vieglo automobiļu CO2 emisijas samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ)

26.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 50/30
            
         KOMISIJAS ĪSTENOŠANAS LĒMUMS (ES) 2016/265
   (2016. gada 25. februāris)
   par MELCO motorģeneratora apstiprināšanu par inovatīvu tehnoloģiju vieglo automobiļu CO2 emisijas samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), jo īpaši tās 12. panta 4. punktu,
   tā kā:
   
               (1)
            
            
               2015. gada 27. maijā piegādātājs Mitsubishi Electric Corporation (MELCO), ko Savienībā pārstāv Mitsubishi Electric Automotive Europe B.V. (“pieprasījuma iesniedzējs”), iesniedza pieprasījumu apstiprināt tā otro inovatīvu tehnoloģiju – MELCO motorģeneratoru. Pieteikuma pilnīgums tika vērtēts saskaņā ar Komisijas Īstenošanas regulas (ES) Nr. 725/2011 (2) 4. pantu. Tika konstatēts, ka pieteikums ir pilnīgs, un 2015. gada 28. maijā sākās termiņš, kurā Komisijai jānovērtē pieteikums saskaņā ar minētās regulas 10. panta 2. punktu.
            
         
               (2)
            
            
               Pieteikums ir novērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 (3) (“tehniskās norādes”). Pieteikumā sniegtā informācija apstiprina, ka ir izpildīti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā minētie nosacījumi un kritēriji.
            
         
               (3)
            
            
               
                  MELCO motorģeneratoram ir ģeneratora funkcija, kas līdzīga parasta maiņstrāvas ģeneratora funkcijai. Salīdzinājumā ar atskaites ģeneratoru tas mazina zudumus statora tinumā, jo tajā izmantots īpaši augsta aizpildes koeficienta stators, kas izgatavots ar īpaši blīvas vada uztīšanas metodi, un jauna divvirzienu dzesēšanas struktūra. Tas arī mazina zudumus statora serdē, jo tajā izmantota tieva un augstvērtīga elektromagnētiskā statora tērauda serde. Visbeidzot, tas samazina zudumus taisngriezē, jo tiek izmantots jauns metāla-oksīda-pusvadītāja lauktranzistora modulis.
            
         
               (4)
            
            
               Pieteikuma iesniedzējs ir pierādījis, ka pieteikumā aprakstītā veida motorģenerators bija uzstādīts ne vairāk kā 3 % jauno vieglo automobiļu, kuri reģistrēti 2009. gadā, kas ir atskaites gads, saskaņā ar Īstenošanas regulas (ES) Nr. 725/2011 2. panta 2. punkta a) apakšpunktu.
            
         
               (5)
            
            
               Lai noteiktu CO2 emisijas samazinājumu, ko radīs inovatīvā tehnoloģija, kad tā būs uzstādīta transportlīdzeklī, ir jānosaka atskaites tehnoloģija, ar kuru būtu jāsalīdzina inovatīvās tehnoloģijas efektivitāte, kā noteikts Īstenošanas regulas (ES) Nr. 725/2011 5. un 8. pantā. Saskaņā ar pieteikuma iesniedzēja izvēlēto vienkāršoto pieeju, kas aprakstīta tehniskajās norādēs, par atskaites tehnoloģiju, kā norādījis pieteikuma iesniedzējs, ir lietderīgi izmantot 12 V maiņstrāvas ģeneratoru ar lietderības koeficientu 67 %.
            
         
               (6)
            
            
               Pieteikuma iesniedzējs ir iesniedzis CO2 samazinājuma testēšanas un aprēķināšanas metodiku, kurā iekļautas formulas, kas atbilst tehniskajās norādēs aprakstītajām formulām, kuras vienkāršotajā pieejā izmanto attiecībā uz efektīviem maiņstrāvas ģeneratoriem. Lai precīzi noteiktu statistisko nozīmīgumu, formulā tomēr būtu jāņem vērā vajadzība novērtēt motorģeneratora masu salīdzinājumā ar atskaites ģeneratora masu (t. i., 7 kg). Lai nodrošinātu vienādu svēruma koeficientu un ātruma punktu izmantošanu, ražotājam, lai apliecinātu šo samazinājumu, būtu jāsniedz pierādījumi, ka MELCO motorģeneratora ātruma diapazoni atbilst tiem, ko piemēro maiņstrāvas ģeneratoriem. Tāda metodika nodrošinās pārbaudāmus, atkārtojamus un salīdzināmus testēšanas rezultātus un spēj reālistiski ar pārliecinošu statistisko nozīmīgumu pierādīt inovatīvās tehnoloģijas priekšrocības CO2 emisijas ziņā saskaņā ar Īstenošanas regulas (ES) Nr. 725/2011 6. pantu.
            
         
               (7)
            
            
               Tādējādi pieteikuma iesniedzējs ir pietiekami pārliecinoši pierādījis, ka inovatīvā tehnoloģija ir ļāvusi samazināt emisiju vismaz par 1 g CO2/km.
            
         
               (8)
            
            
               Samazinājumu, ko dod inovatīvā tehnoloģija, var daļēji pierādīt ar standarta testa ciklu, tāpēc galīgais kopējais samazinājums, kas vajadzīgs ar inovatīvu tehnoloģiju aprīkota transportlīdzekļa sertificēšanai saskaņā ar Īstenošanas regulas (ES) Nr. 725/2011 11. pantu, būtu jānosaka saskaņā ar minētās īstenošanas regulas 8. panta 2. punkta otro daļu.
            
         
               (9)
            
            
               Verifikācijas ziņojums, ko sagatavojis akreditētais tehniskais dienests UTAC, kas ir neatkarīga sertificēta struktūra, apstiprina pieteikumā izklāstītos konstatējumus.
            
         
               (10)
            
            
               Tāpēc nebūtu jāceļ iebildumi pret aplūkojamās inovatīvās tehnoloģijas apstiprināšanu.
            
         
               (11)
            
            
               Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (4) I, VIII un IX pielikumu lietojams attiecīgajos tipa apstiprinājuma dokumentos, būtu jānosaka individuālais kods ar šo lēmumu apstiprinātās tehnoloģijas apzīmēšanai,
            
         IR PIEŅĒMUSI ŠO LĒMUMU.
   1. pants
   1.   Izmantošanai M1 kategorijas transportlīdzekļos paredzētais MELCO motorģenerators, kas aprakstīts pieteikumā, ko iesniedzis Mitsubishi Electric Automotive Europe B.V., kas Savienībā pārstāv Mitsubishi Electric Corporation (MELCO), tiek apstiprināts par inovatīvu tehnoloģiju Regulas (EK) Nr. 443/2009 12. panta nozīmē.
   2.   CO2 emisijas samazinājumu, ko dod 1. punktā minētais motorģenerators, nosaka pēc pielikumā noteiktās metodikas.
   3.   Tipa apstiprinājuma dokumentācijā par inovatīvo tehnoloģiju, kas apstiprināta ar šo lēmumu, norādāms ekoinovācijas kods “16”.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 25. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 1. lpp.
   
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf.
   
      (4)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      1.   IEVADS
      Lai noteiktu CO2 emisijas samazinājumu, ko var attiecināt uz motorģeneratora izmantošanu M1 kategorijas transportlīdzeklī, ir jānosaka:
      
                  1)
               
               
                  testēšanas apstākļi;
               
            
                  2)
               
               
                  testēšanas iekārta;
               
            
                  3)
               
               
                  inovatīvās tehnoloģijas un atskaites tehnoloģijas efektivitāte;
               
            
                  4)
               
               
                  CO2 emisijas samazinājuma aprēķināšana;
               
            
                  5)
               
               
                  statistiskās kļūdas un rezultātu nozīmības aprēķināšana.
               
            2.   APZĪMĒJUMI, RAKSTURLIELUMI UN MĒRVIENĪBAS
      
         Ar latīņu burtiem
      
      
                  
                     
               
               
                  –
               
               
                  CO2 emisijas samazinājums [g CO2/km]
               
            
                  CO2
                  
               
               
                  –
               
               
                  Oglekļa dioksīds
               
            
                  CF
               
               
                  –
               
               
                  Pārrēķina koeficients (l/100 km) – (g CO2/km) [gCO2/l], kā noteikts 3. tabulā
               
            
                  h
               
               
                  –
               
               
                  Biežums, kā noteikts 1. tabulā
               
            
                  I
               
               
                  –
               
               
                  Strāvas stiprums, pie kāda izdara mērījumu [A]
               
            
                  m
               
               
                  –
               
               
                  Mērījumu skaits paraugā
               
            
                  M
               
               
                  –
               
               
                  Griezes moments [Nm]
               
            
                  n
               
               
                  –
               
               
                  Rotācijas ātrums [min– 1], kā noteikts 1. tabulā
               
            
                  P
               
               
                  –
               
               
                  Jauda [W]
               
            
                  
                     
               
               
                  –
               
               
                  Motorģeneratora lietderības koeficienta standartnovirze [%]
               
            
                  
                     
               
               
                  –
               
               
                  Motorģeneratora vidējā lietderības koeficienta standartnovirze [%]
               
            
                  
                     
               
               
                  –
               
               
                  CO2 emisijas kopējā samazinājuma standartnovirze [g CO2/km]
               
            
                  U
               
               
                  –
               
               
                  Spriegums, pie kāda izdara mērījumu [V]
               
            
                  v
               
               
                  –
               
               
                  Eiropas Jaunā braukšanas cikla (NEDC) vidējais braukšanas ātrums [km/h].
               
            
                  VPe
                  
               
               
                  –
               
               
                  Efektīvās jaudas patēriņš [l/kWh], kā noteikts 2. tabulā
               
            
                  
                     
               
               
                  –
               
               
                  Jutība, ko izsaka aprēķinātā CO2 emisijas samazinājuma attiecība pret motorģeneratora lietderības koeficientu
               
            
         Ar grieķu burtiem
      
      
                  Δ
               
               
                  –
               
               
                  Starpība
               
            
                  ηB
                  
               
               
                  –
               
               
                  Atskaites ģeneratora lietderības koeficients [%]
               
            
                  ηMG
                  
               
               
                  –
               
               
                  Motorģeneratora lietderības koeficients [%]
               
            
                  
                     
               
               
                  –
               
               
                  Motorģeneratora vidējais lietderības koeficients darba punktā i [%]
               
            
         Indeksi
      
      Indekss (i) attiecas uz darba punktu
      Indekss (j) attiecas uz parauga mērījumiem
      
                  MG
               
               
                  –
               
               
                  motorģenerators
               
            
                  m
               
               
                  –
               
               
                  mehānisks
               
            
                  RW
               
               
                  –
               
               
                  reāli apstākļi
               
            
                  TA
               
               
                  –
               
               
                  tipa apstiprināšanas apstākļi
               
            
                  B
               
               
                  –
               
               
                  atskaites vērtība
               
            3.   TESTĒŠANAS APSTĀKĻI
      Testēšanas apstākļi atbilst ISO 8854:2012 noteiktajām prasībām (1).
      4.   TESTĒŠANAS IEKĀRTA
      Testēšanas iekārta atbilst ISO 8854:2012 izklāstītajām specifikācijām (1).
      5.   LIETDERĪBAS KOEFICIENTA MĒRĪJUMI UN NOTEIKŠANA
      Motorģeneratora lietderības koeficientu nosaka saskaņā ar ISO 8854:2012, izņemot elementus, kas minēti šajā punktā.
      Ir jāiesniedz tipa apstiprinātājai iestādei pierādījumi, ka motorģeneratora ātruma diapazoni atbilst tālāk aprakstītajiem. Mērījumus izdara dažādos darba punktos i, kā noteikts 1. tabulā. Par motorģeneratora strāvas stiprumu uzskata pusi no visu darba punktu nominālās strāvas. Pie katra ātruma motorģeneratora spriegumam un izejas strāvai jābūt konstantiem, spriegumam – 14,3 V.
      
         1. tabula
      
      
         Darba punkti
      
      
                  Darba punkts
                  i
               
               
                  Izturēšanas ilgums
                  [s]
               
               
                  Rotācijas ātrums
                  ni [min– 1]
               
               
                  Biežums
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Lietderības koeficientu aprēķina pēc 1. formulas.
      
         1. formula
      
      
         
      Visi lietderības koeficienta mērījumi jāizdara pēc kārtas vismaz 5 (piecas) reizes. Jāaprēķina mērījumu vidējā vērtība katrā darba punktā ().
      Motorģeneratora lietderības koeficientu (ηMG) aprēķina pēc 2. formulas.
      
         2. formula
      
      
         
      Motorģenerators rada mehāniskās jaudas ietaupījumu reālos apstākļos (ΔPmRW) un tipa apstiprinājuma apstākļos (ΔPmTA), kā noteikts 3. formulā.
      
         3. formula
      
      ΔPm = ΔPmRW – ΔPmTA,
      kur ietaupīto mehānisko jaudu reālos apstākļos (ΔPmRW) aprēķina saskaņā ar 4. formulu un ietaupīto mehānisko jaudu aprēķina saskaņā ar tipa apstiprinājuma apstākļiem (ΔPmTA) saskaņā ar 5. formulu.
      
         4. formula
      
      
         
      
         5. formula
      
      
         ,
      kur
      
                  PRW
                  
               
               
                  :
               
               
                  jaudas patēriņš reālos apstākļos [W], kas ir 750 W
               
            
                  PTA
                  
               
               
                  :
               
               
                  jaudas patēriņš tipa apstiprinājuma apstākļos [W], kas ir 350 W
               
            
                  ηB
                  
               
               
                  :
               
               
                  atskaites ģeneratora lietderības koeficients [%], kas ir 67 %
               
            6.   CO2 EMISIJAS SAMAZINĀJUMA APRĒĶINĀŠANA
      Motorģeneratora CO2 emisijas samazinājumu aprēķina, izmantojot šādu formulu:
      
         6. formula
      
      
         ,
      kur
      
                  v
               
               
                  :
               
               
                  
                     NEDC vidējais braukšanas ātrums [km/h], kas ir 33,58 km/h
               
            
                  VPe
                  
               
               
                  :
               
               
                  efektīvās jaudas patēriņš [l/kWh], kā noteikts 2. tabulā
                  
                     2. tabula
                  
                  
                     Efektīvās jaudas patēriņš
                  
                  
                              Dzinēja tips
                           
                           
                              Efektīvās jaudas patēriņš (VPe)
                              [l/kWh]
                           
                        
                              Benzīna
                           
                           
                              0,264
                           
                        
                              Turbobenzīna
                           
                           
                              0,280
                           
                        
                              Dīzeļdegvielas
                           
                           
                              0,220
                           
                        
            
                  Pārrēķina koeficients
               
               
                  :
               
               
                  pārrēķina koeficients (l/100 km) – (g CO2/km) [gCO2/l], kā noteikts 3. tabulā
                  
                     3. tabula
                  
                  
                     Degvielas pārrēķina koeficients
                  
                  
                              Degvielas veids
                           
                           
                              Pārrēķina koeficients (l/100 km) – (g CO2/km)
                              [gCO2/l]
                           
                        
                              Benzīns
                           
                           
                              2 330
                           
                        
                              Dīzeļdegviela
                           
                           
                              2 640
                           
                        
            7.   STATISTISKĀS KĻŪDAS APRĒĶINĀŠANA
      Jāizsaka skaitļos testēšanas metodikas rezultātu statistiskās kļūdas, ko rada mērījumi. Katram darba punktam standartnovirzi aprēķina pēc šādas formulas:
      
         7. formula
      
      
         
      Motorģeneratora lietderības koeficienta vērtības standartnovirzi () aprēķina pēc 8. formulas:
      
         8. formula
      
      
         
      Motorģeneratora lietderības koeficienta standartnovirze () izraisa kļūdu CO2 emisijas samazinājumā (). Šo kļūdu aprēķina pēc 9. formulas:
      
         9. formula
      
      
         
      8.   STATISTISKĀ NOZĪMĪBA
      Par katra tipa, varianta un versijas transportlīdzekli, kas aprīkots ar motorģeneratoru, ir jāpierāda, ka pēc 9. formulas aprēķinātā CO2 emisijas samazinājuma kļūda nav lielāka par starpību starp CO2 emisijas kopējo samazinājumu un minimālā samazinājuma robežvērtību, kas noteikta Regulas (ES) Nr. 725/2011 9. panta 1. punktā (sk. 10. formulu).
      
         10. formula
      
      
         ,
      kur:
      
                  Minimālā robežvērtība
               
               
                  :
               
               
                  minimālā robežvērtība [g CO2/km], kas ir 1 g CO2/km
               
            
                  
                     
               
               
                  :
               
               
                  CO2 emisijas korekcijas koeficients, kas vajadzīgs motorģeneratora un atskaites ģeneratora masas starpības dēļ.  vajadzībām izmantojami 4. tabulas dati.
                  
                     4. tabula
                  
                  
                     CO2 korekcijas koeficients liekās masas dēļ
                  
                  
                              Degvielas veids
                           
                           
                              CO2 korekcijas koeficients liekās masas dēļ ()
                              [g CO2/km]
                           
                        
                              Benzīns
                           
                           
                              0,0277 · Δm
                           
                        
                              Dīzeļdegviela
                           
                           
                              0,0383 · Δm
                           
                        
            4. tabulā Δm ir liekā masa uzstādītā motorģeneratora dēļ. Tā ir motorģeneratora masas un atskaites ģeneratora masas starpība. Atskaites ģeneratora masa ir 7 kg.
      9.   TRANSPORTLĪDZEKĻOS UZSTĀDĀMAIS MOTORĢENERATORS
      Tipa apstiprinātājai iestādei CO2 emisijas samazinājums ir jāsertificē, uz motorģeneratora un atskaites ģeneratora mērījumu pamata, izmantojot šajā pielikumā izklāstīto testēšanas metodiku. Ja CO2 emisijas samazinājums ir mazāks par 9. panta 1. punktā noteikto robežvērtību, piemēro Regulas (ES) Nr. 725/2011 11. panta 2. punkta otro daļu.
      
         (1)  ISO 8854:2012 Autotransporta līdzekļi. Maiņstrāvas ģeneratori ar regulatoriem. Testa metodes un vispārīgas prasības.
      Atsauces numurs ISO 8854:2012, publicēts 2012. gada 1. jūnijā.